# name
Histozoomer: Informe final del projecte 2020PID-UB/034

# metadata.dc.description.abstract[].value
A l’assignatura Fisiologia i Fisiopatologia III de 3r curs del Grau de Farmàcia de la Universitat de Barcelona
s’imparteixen els continguts referents a l’anatomia, fisiologia i fisiopatologia humanes dels sistemes
respiratori, renal, endocrí i reproductor. Una sessió pràctica d’aquesta assignatura es centra en
l'observació al microscopi òptic de preparacions histològiques que contenen òrgans o teixit d’aquests
sistemes, i està orientada a la identificació de les diferents estructures que contenen. El temps dedicat a
l'observació al microscopi depèn, en bona mesura, de les habilitats de l'alumne i de la presència del
professor, que ha de confirmar o corregir la identificació feta per l'alumne i donar les pautes per a una
correcta interpretació de la secció de teixit. Per aquest motiu, amb el present projecte s’ha dissenyat i
implementat una nova aplicació interactiva anomenada Histozoomer la qual, funcionant com un
microscopi virtual, permet que l’alumne, de forma autònoma, millori l'aprenentatge en el reconeixement
i interpretació de les diferents preparacions. L’aplicatiu Histozomer s’ha dissenyat de forma modular, de
manera que per cada preparació histològica s’ha generat un mòdul específic de l’Histozoomer. Cada
mòdul inclou la imatge virtual de la preparació, una sèrie d’activitats per facilitar el reconeixement de les
estructures contingudes a la imatge, un vídeo explicatiu de la preparació, i instruccions del funcionament
de l’aplicatiu. Cada mòdul ha estat dipositat al repositori INNOVADOC de la Universitat de Barcelona, i els
estudiant hi poden accedir directament des del Campus Virtual amb un enllaç directe. L’aplicatiu es va
implementar al campus virtual el curs 2020-21, i per tal de valorar-ne l’acceptació i adequació els
estudiants van respondre una enquesta dissenyada per captar-ne el grau de satisfacció. Els estudiant van
valorar positivament l’aplicació interactiva, i un 80,2% dels estudiants indicava que aquesta eina els
ajudava a millorar el seu aprenentatge. A més, es va constatar que els estudiant que havien realitzat la
pràctica d’histologia i a més a més havien usat el programa Histozoomer obtenien notes significativament
superiors als que només havien realitzat la sessió de pràctiques. Per tot això, es conclou doncs que
l’Histozoomer és una bona eina per a l’aprenentatge de la histologia, i que és un bon complement de la
sessió presencial realitzada al laboratori.

# metadata.dc.rights[].value
cc by-nc-sa (c) Riba, Marta et al., 2023

# metadata.dc.title[].value
Histozoomer: Informe final del projecte 2020PID-UB/034

# metadata.dc.title.alternative[].value
Informe final del projecte Histozoomer 2020PID-UB/034